Alle skip har et kontantfritt system. Ved innsjekking settes det opp en konto i hver enkelt gjests navn som sikres med et godkjent kreditt- eller debetkort (Visa, Mastercard, American Express eller Diners – kan variere fra rederi til rederi). Debet- eller kredittkortet knyttes til romnøkkelen din. Romnøkkelen fungerer nemlig som betalingskort om bord (akkurat slik som et vanlig betalingskort på land) og belastes automatisk ved innkjøp. Siste cruisedagen blir det levert en spesifisert avregning til kontoen til lugaren, slik at man kan kontrollere beløpene og se hva som vil bli trukket. Det kan hende at enkelte transaksjoner foretatt siste kvelden ikke kommer på sluttavregningen. Dette vil da bli lagt til sluttoppgjøret og blir belastet kortet som ble registrert ved innsjekk.
Hvilken valuta som brukes om bord varierer hos de ulike rederiene, men mest brukt er Euro (EUR - €) og Amerikanske Dollar (USD -$).